En fast grundløn i staten skal mindst være på omkring 19.500 kroner om måneden før skat.

Kravet er lidt af en kronjuvel for de statsansatte, når de møder i dag statens arbejdsgiver i skikkelse af finansminister Bjarne Corydon (S) til de afgørende forhandlinger om nye overenskomster. Et andet helt centralt krav er en sikring af, at lønnen stiger mere end priserne i løbet de kommende tre år, som aftalen antageligt kommer til at løbe.

»Vi har haft et godt teknisk udvalgsarbejde, så jeg håber vi kan lande en god aftale i løbet af et døgn til halvandet, men når det er sagt, så jeg ikke nogen planer i vinterferien«, siger de 185.000 statsansattes topforhandler Flemming Vinther, der også er formanden for Hærens Konstabel- og Korporalforening.